**I n d o k o l á s**

 **Budapest Főváros XI. Kerület Újbuda Önkormányzata Képviselő-testületének**

**a piacok területén szájmaszk viselési kötelezettségről szóló 15/2020. (IV. 24.) önkormányzati rendeletéhez**

 **Az 1. §-hoz**

A kijárási korlátozással összefüggésben hétvégére meghozható önkormányzati intézkedésekről szóló 148/2020. (IV. 23.) Korm. rendelet felhatalmazza a kerületi polgármestert – mint a helyi önkormányzat képviselő-testülete hatáskörének a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján gyakorlóját –, hogy önkormányzati rendeletben határozza meg a kijárási korlátozásról szóló 71/2020. (III. 27.) Korm. rendeletben foglaltaktól szigorúbb kijárási szabályokat a 2020. április 25. (szombat) 00.00 órától 2020. április 26. (vasárnap) 24.00 óráig terjedő időtartamra.

A rendeletalkotás célja, hogy a koronavírus-járvány terjedésének megelőzése érdekében a Budapest XI. kerület területén található piacokra történő belépésre és az ott-tartózkodásra kizárólag szájmaszk viselése mellett legyen lehetőség.

**A 2. §-hoz**

Hatályba léptető, valamint hatályon kívül helyező rendelkezéseket tartalmaz.